স্কট স্টাইরিস
স্কট বার্নার্ডো স্টাইরিস (জন্ম: ১০ জুলাই, ১৯৭৫) অস্ট্রেলীয় বংশোদ্ভূত সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ অল-রাউন্ডার হিসেবে ছিলেন। মাঝারি সারির আক্রমণাত্মক ডানহাতে ব্যাটিংয়ের পাশাপাশি ডানহাতে মিডিয়াম পেসে সিদ্ধহস্তের অধিকারী ছিলেন বিলি রে ডাকনামে পরিচিতি স্কট স্টাইরিস। ঘরোয়া ক্রিকেটে অকল্যান্ড ও নর্দার্ন ডিস্ট্রিক্টস দলে প্রতিনিধিত্ব করেছেন তিনি।